
[bookmark: _Hlk222727481]Iepirkuma “Mikroklimata nodrošināšanas iekārtas uzstādīšana, 
pieslēgšana elektroapgādei un ventilācijas pārbūve
aviācijas rezerves daļu noliktavā (1 gadu)”
		(Id. Nr. VRS 2026/14-01-ASOP) nolikuma
		1. pielikums


TEHNISKĀ SPECIFIKĀCIJA
[bookmark: _Hlk222729791]iepirkumam “Mikroklimata nodrošināšanas iekārtas uzstādīšana, pieslēgšana elektroapgādei un ventilācijas pārbūve aviācijas rezerves daļu noliktavā (1 gadu)”
(iepirkuma identifikācijas numurs VRS 2026/14-01-ASOP)

1. Objekts: VRS Aviācijas un speciālo operāciju pārvaldes gaisa kuģu rezerves daļu noliktava (būves kadastra apzīmējums 68580010191001).
2. Objekta adrese: VRS Aviācijas un speciālo operāciju pārvalde, “Lidlauks”, Runtorta, Isnaudas pagasts, Ludzas novads, LV-5701.
3. Pasūtītājs: Valsts robežsardze.
4. Iepirkuma mērķis: veikt būvdarbus aviācijas rezerves daļu noliktavā saskaņā ar iepirkuma “Mikroklimata nodrošināšanas iekārtas uzstādīšana, pieslēgšana elektroapgādei un ventilācijas pārbūve aviācijas rezerves daļu noliktavā (1 gadu)” (iepirkuma identifikācijas Nr. VRS 2026/14-01-ASOP; turpmāk – Iepirkums) tehnisko specifikāciju, būvniecības ieceres dokumentāciju (būvprojektu), lai nodrošinātu noteiktas mikroklimata prasības.
5. Būvniecības ieceres dokumentācija - ar sabiedrības ar ierobežotu atbildību “Lafivents serviss”, izstrādāts būvprojekts, būvniecības informācijas sistēmas lietas Nr. TMP-936394-335453 [būvniecības informācijas sistēmas lietas numurs tiks precizēts pirms līguma slēgšanas][footnoteRef:1]. [1:  Lai pretendentam iepazītos ar izstrādāto paskaidrojuma rakstu, tas iesniedz oficiālu vēstuli VRS Aviācijas un speciālo operāciju pārvaldei uz e-pasta adresi asop@rs.gov.lv, kas adresēta iepirkuma (Id. Nr. VRS 2026/14-01-ASOP) komisijai. Paskaidrojuma rakstam ir ierobežotas pieejamības statuss.] 

6. Būvdarbi: mikroklimata nodrošināšanas iekārtas uzstādīšana, pieslēgšana elektroapgādei un ventilācijas pārbūve Objektā saskaņā  ar būvniecības ieceres dokumentāciju.
7. Būvdarbi jāveic saskaņā ar spēkā esošajiem Latvijas Republikas normatīvajiem aktiem, būvnormatīviem, elektroinstalācijas un darba drošības prasībām.
8. Piedāvājumā paredzēt materiālus, izstrādājumus un iekārtas vai to ekvivalentus, saskaņā ar būvniecības ieceres dokumentāciju (materiālu un iekārtu specifikācijām). Iepirkuma līguma izpildē citu materiālu un iekārtu izmantošana pieļaujama tikai ievērojot Publisko iepirkumu likuma prasības un ņemot vērā autoruzrauga, pasūtītāja un būvuzrauga rakstisku saskaņojumu.
9. Izpildītājam ir jāpierāda ekvivalento materiālu un/vai iekārtu atbilstību projekta dokumentācijai.
10. Par Būvdarbos izmantoto elementu/materiālu/iekārtu dizainu, krāsu un precīzu izvietojumu vienoties ar Pasūtītāju pirms šo elementu/materiālu/iekārtu pasūtīšanas un montāžas.
11. Izpildītājs nodrošina izpilddokumentācijas izstrādi un iesniegšanu Pasūtītājam kopā ar Būvdarbu nodošanas aktu.
12. Būvdarbi:
12.1. visiem izmantotiem būvizstrādājumiem ir jābūt sertificētiem un marķētiem atbilstoši Latvijas Republikas normatīvo aktu prasībām;
12.2. būvizstrādājumu izvēlē un novērtēšanā Izpildītājs ievēro būvniecības projekta un tāmju prasības, Latvijas Republikas normatīvos aktus;
12.3. ja būvniecības projektā būvizstrādājuma marka un attiecīgi ražotājs nav norādīti vai arī izpildītājs piedāvā būvprojektā norādītajam ekvivalentu būvizstrādājumu, tad pirms būvizstrādājuma iebūves šo materiālu savlaicīgi izpildītājs saskaņo ar būvuzraugu, autoruzraugu un pasūtītāju, sastādot būvizstrādājuma saskaņošanas aktu, kuram tiek pievienoti būvizstrādājuma ražotāja atbilstības sertifikāti, tehniskie dati, vizuālā informācija u.c. atbilstoša informācija, uz kuras nepieciešamību norāda pasūtītājs;
12.4. izpildītājs patstāvīgi seko līdzi izbūvēto materiālu un veikto darbu kvalitātei;
12.5. darbu uzraudzību veic pasūtītāja nolīgta sertificēta būvuzraudzības juridiskā persona saskaņā ar Būvuzraudzības plānu, kurš saskaņots ar būvdarbu veikšanas grafiku;
12.6. būvdarbus izpildītājs veic taupīgi un racionāli izmantojot būvizstrādājumus un būvdarbiem atvēlētos resursus;
12.7. izpildītājam jāveic visi nepieciešamie pasākumi, lai novērstu jebkādu draudošu kaitējumu, kāds varētu rasties trešajai personai būvdarbu izpildes rezultātā;
12.8. būvdarbu laikā, īstenojot būvprojektu, objektā izpildītājs nodrošina:
12.8.1. iespēju lietotājiem turpināt objektā nepārtrauktu funkcionālo darbību;
12.8.2. darba organizācijas pasākumu ievērošanu atbilstoši spēkā esošajiem normatīviem, kā arī tīrības un kārtības ievērošanu;
12.8.3. atsevišķu pasūtītāja saskaņojumu būvdarbiem, kuriem ir nepieciešama elektroapgādes atslēgums;
12.8.4. ugunsdrošības un darba aizsardzības prasību ievērošanu.
12.9. veicot ventilācijas iekārtas pārbūvi, paredzēt tās atbilstību ugunsdrošības prasībām un nodrošināt iekārtas pieslēgšanu pie esošās automātiskās ugunsaizsardzības sistēmas TELETEK IRIS;
12.10. izpildītājam jānodrošina visu būvdarbu procesā un rezultātā radušos atkritumu (t.sk. būvniecības atkritumu, metāla, plastmasas un stikla atkritumu, bīstamo atkritumu, u.c.) savākšana, izvešana no objekta un apsaimniekošana atbilstoši normatīvajos aktos noteiktajam;
12.11. izpildītājs ir atbildīgs par precīzu būvdarbu tehnoloģijas izvēli, saderīgu materiālu, darbarīku un mehānismu pielietošanu. Jebkuru neprecizitāti izpildītājs labo par saviem līdzekļiem;
12.12. izpildītājs nodod pasūtītajam iekārtu ekspluatācijas instrukcijas latviešu vai angļu valodā;
12.13. [bookmark: _Hlk223697548]pabeidzot būvdarbus, izpildītājs sagatavo un iesniedz pasūtītājam visu izpilddokumentāciju, tas ir, būvprojektā paredzēto tehnoloģisko iekārtu, sistēmu un iekārtu pārbaudes protokolus un pieņemšanas aktus, kā arī atbilstības apliecinājumus, tostarp iekārtu ekspluatācijas instrukcijas latviešu vai angļu valodā. Izpilddokumentācija tiek sagatavota atbilstoši Latvijas Republikas normatīvajiem aktiem un pasūtītāja prasībām tā, lai objekts tiktu pieņemts ekspluatācijā ne vēlāk kā līdz Iepirkuma līguma izpildes termiņa beigām;
12.14. galīgā būvdarbu pieņemšana noformējama ar būvdarbu nodošanas aktu, kuru pasūtītājs paraksta pēc objekta pieņemšanas ekspluatācijā un visu Iepirkuma līgumā noteikto būvdarbu izpildes atbilstoši būvniecības ieceres dokumentācijā, Iepirkuma līgumā un Latvijas Republikas normatīvajos aktos noteikto kvalitātes prasību izpildes;
12.15. energoefektivitāte: ja mikroklimata nodrošināšanas iekārtas uzstādīšanā, pieslēgšanā elektroapgādei un ventilācijas pārbūvē tiek izmantotas preces, uz kurām attiecas Eiropas Savienības normatīvie akti par tādu preču vai preču kopumu marķēšanu, kas saistītas ar enerģijas un citu resursu patēriņu, tad šīs preces (vai preces sastāvdaļas, piederuma) energoefektivitātes klase atbilst kādai no divām augstākajām tirgū pieejamām attiecīgās preces energoefektivitātes klasēm.
13.   Būvdarbu garantijas termiņš:
13.1.	izpildītājam veiktajiem būvdarbiem jāparedz garantijas termiņš, kas nav mazāks kā 3 (trīs) gadi no objekta pieņemšanas ekspluatācijā  <līguma slēgšanai tiks precizēts atbilstoši piedāvājumam>. Garantijas laiks tiek rēķināts no objekta nodošanas akta abpusējas parakstīšanas dienas;
13.2. izpildītājam ir jānodrošina, lai būvdarbos izmantoto iekārtu ražotāju (pārdevēju, piegādātāju) sniegtās garantijas tiktu nodotas pasūtītājam vienlaicīgi ar objekta nodošanas akta iesniegšanu un pasūtītājs tās varētu brīvi izmantot. Izpildītāja noteiktais garantijas laiks izmantotajām iekārtām nedrīkst būt īsāks un noteikumi sliktāki par tiem, ko nosaka vai piedāvā iekārtu  ražotājs (pārdevējs, piegādātājs).
14. Izpildītājs darbus pabeidz ne vēlāk kā 250 (divi simti piecdesmit) kalendāra dienu [tiks precizēts atbilstoši piedāvājumam pirms līguma slēgšanas] laikā no pieprasījuma saņemšanas Iepirkuma līguma noteiktajā kārtībā.



